คนท้องจะมีสิวขึ้นตอนไหนคะ
สวัสดีค่ะ ในหญิงตั้งครรภ์นั้น อาจพบมีสิวเกิดขึ้นได้ โดยมักขึ้นในช่วง 3-6 เดือนแรก หรือบางคนก็อาจจะขึ้นเดือนที่ 5-7 และหนักยิ่งขึ้นในช่วงก่อนจะคลอดก็ได้ ซึ่งสาเหตุส่วนใหญ่ ก็เกิดจากการเปลี่ยนแปลงของฮอร์โมนค่ะการดูแลสิว ก็จะคล้ายกับในหญิงที่ไม่ได้ตั้งครรภ์ เพียงแต่ผลิตภัณฑ์ที่จะนำมาใช้ ควรเลือกที่ระบุว่าเหมาะกับหญิงตั้งครรภ์ หรือเป็นผลิตภัณฑ์สำหรับแม่และเด็ก และห้ามซื้อยาใดๆ มาใช้เอง ไม่ว่าจะเป็นยาชนิดทาหรือชนิดรับประทานค่ะส่วนการดูแลด้านอื่นๆ เช่น- ไม่ควรแคะ แกะ เกาสิว และหลีกเลี่ยงการสัมผัสสิวบนในหน้า- หลีกเลี่ยงอาหารบางชนิดที่กระตุ้นการเกิดสิวได้ เช่น เค้ก คุกกี้ ขนมหวาน อาหารทะเล และอาหารไขมันทรานส์สูง เช่น เนยเทียม ครีมเทียม อาหารทอด และอาหารสำเร็จรูปบางชนิด- นอนหลับพักผ่อนให้เพียงพอ เพื่อให้ฮอร์โมนทำงานอย่างสมดุล- เลือกใช้ผลิตภัณฑ์ทำความสะอาดและบำรุงผิวหน้าที่ระบุว่าไม่เป็นตัวก่อสิว (non-comedogenic) และใช้ผลิตภัณฑ์ที่ไม่มีน้ำมัน (oil-free) รวมถึงระบุว่าเป็นผลิตภัณฑ์สำหรับแม่และเด็ก- ล้างหน้าวันละ 2 ครั้ง ไม่ล้างบ่อยจนเกินไป เพราะสิวไม่ได้เกิดจากความสกปรกแต่หากมีหน้ามันมากอาจล้างเพิ่มระหว่างวันด้วยน้ำเปล่า- ลดการใช้เครื่องสำอางค์ต่างๆ หากจำเป็นต้องใช้ ควรเลือกที่ระบุว่าเป็นผลิตภัณฑ์สำหรับแม่และเด็ก และหลีกเลี่ยงสิ่งที่ก่อให้เกิดการอุดตัน เช่น รองพื้น CC BB เป็นต้น- เลือกทานอาหารที่มีประโยชน์ ทานผัก ผลไม้เยอะๆ โดยเฉพาะผัก ผลไม้ที่มีวิตามินซีสูงแต่หากสิวเป็นรุนแรง เช่น มีสิวอักเสบจำนวนมาก มีสิวหัวช้างร่วมด้วย แนะนำควรไปพบแพทย์เพื่อให้การรักษาที่เหมาะสมค่ะ